ສຫລ ແລະຈີນ ບັນລຸ ຄວາມຄືບໜ້າ ເພື່ອຂະຫຍາຍ ຂໍ້ຕົກລົງ ການຄ້າເສລີ 
ສະຫະລັດ ແລະຈີນ ບັນລຸ​ຄວາມກ້າວໜ້າ ໃນການ​ເຈລະຈາ ເພື່ອຂະຫຍາຍ ຂໍ້ຕົກລົງ ອົງການໆ​ຄ້າ​ໂລກ ທີ່​ຈະ​ ລົບ​ລ້າງ​ ການເກັບພາສີ​ ພະ​ລິດ​ຕະພັນ​ ຮາ​ຍ​ເທັກ.
ສະຫະລັດ ແລະ ຈີນ ໄດ້ບັນລຸຄວາມກ້າວໜ້າ ໃນການເຈລະ ຈາເພື່ອຂະຫຍາຍ ຂໍ້ຕົກລົງຂອງອົງການການຄ້າໂລກ ທີ່ຈະ ລົບລ້າງການເກັບພາສີພະລິດຕະພັນ ເຄື່ອງເທັກໂນໂລຈີທີ່ ກ້າວໜ້າທັນສະໄໝຫລືຮາຍເທັກ ການຕົກລົງດັ່ງກ່າວ ໄດ້ປະກາດທີ່ນະຄອນປັກກິ່ງໂດຍປະ ທານາທິບໍດີ Barack Obama ທີ່ໄດ້ພົບປະໃນວັນອັງຄານ ມື້ນີ້ ກັບບັນດາຜູ້ນຳສູງສຸດຂອງຈີນ ຫຼັງຈາກກອງປະຊຸມສຸດ ຍອດເສດຖະກິດປະຈຳຂົງເຂດຫຼືເອເພັກສິ້ນສຸດລົງ ປະທານາທິບໍດີ Obama ກ່າວວ່າ ສະຫະລັດແລະຈີນ ໄດ້ “ບັນລຸຄວາມເຂົ້າໃຈກັນ” ທີ່ຈະນຳໄປສູ່່ການເຈລະຈາໃນຂອບເຂດກວ້າງຂວາງ ເພື່ອຂະ ຫຍາຍ ຂໍ້ຕົກລົງດ້ານຂໍ້ມູນເທັກໂນໂລຈີ ຫລື ITA ຂອງອົງການ ການຄ້າໂລກ ການເຈລະຈາໄດ້ຖືກໂຈະຊົ່ວຄາວ ໃນເດືອນພະຈິກ ປີ 2013 ເພາະມີຄວາມແຕກຕ່າງ ລະຫວ່າງສະຫະລັດ ແລະຈີນ ກ່ຽວກັບ ພະລິດຕະພັນທີ່ສົມຄວນຮວມຢູ່ໃນຂໍ້ຕົກລົງນີ້ ຖະແຫລງການໂດຍຜູ້ຕາງໜ້າດ້ານການຄ້າສະຫະລັດ ທ່ານ Michael Froman ກ່າວ ວ່າ ຫລັງຈາກສະຫະລັດ-ຈີນ ໄດ້ບັນລຸການຕົກລົງເພື່ອສ້າງ ຄວາມກ້າວໜ້າແລ້ວ ການ ເຈລະຈາຢ່າງເຕັມທີີ່ ບັດນີ້ມີກຳນົດຈະເລີ້ມໃນເດືອນທັນວາຈະມານີ້ ຖະແຫລງການກ່າວວ່າ ເຄຶ່ອງມືການແພດ ເກມຫລີ້ນວີດີໂອ ເຄື່ອງຊອບແວ ຄອມພີວເຕີ ແລະເຄຶ່ອງເຊມີຄອນດັກເຕີຮຸ້ນໃໝ່ ແມ່ນຮວມຢູ່ໃນບັນຊີຜະລິດຕະພັນຮາຍເທັກ ທີ່ຈະ ຖືກລົບລ້າງພາສີ ຂໍ້ຕົກລົງ ITA ທີ່ໄດ້ເປັນເລີ້ມມີຜົນບັງຄັບໃນປີ 1997 ຕ້ອງການໃຫ້ບັນດາປະ ເທດທີ່ລົງ ນາມເພື່ອລົບລ້າງການເກັບພາສີ ຕໍ່ຜະລິດຕະພັນຮາຍເທັກຈຳນວນນຶ່ງ ຫລາຍຄົນກ່າວ ວ່າ ລາຍຊື່ຂອງ ພະລິດຕະພັນສົມຄວນທີ່ຈະຂະຫຍາຍ ເພາະວ່າຄວາມຄືບໜ້າຕ່າງໆ ຂອງເທັກໂນໂລຈີ ຂໍ້ຕົກລົງການຄ້າເສລີ ແມ່ນເປັນຈຸດເພັ່ງເລັງທີ່ສຳຄັນອັນນຶ່ງ ຂອງກອງປະຊຸມ ສຸດຍອດ ເສດຖະກິດເອເຊຍ-ປາຊິຟິກ ທີ່ໄດ້ສີ້ນສຸດລົງໃນວັນອັງຄານມື້ນີ້ ທີ່ນະ ຄອນຫລວງ ປັກກິ່ງ